open-index/open-wikipedia-markdown huggingface dataset:
Mūro Strėvininkai

**Mūro Strėvininkai** – kaimas Kaišiadorių rajono savivaldybėje, 8 km į pietus nuo Kaišiadorių ir 5 km į pietryčius nuo Žiežmarių. Seniūnaitijos centras. Stovi medinė sentikių Strėvininkų Dievo Motinos Dangun ėmimo cerkvė, veikia Mūro Strėvininkų pagrindinė mokykla, paštas (LT-56014), išlikęs Strėvininkų dvaras (XVII a. Oginskių dvaro rūmai), kur nuo 1936 m. veikia pensionatas. Per kaimą eina RK4718 rajoninis kelias Semeliškės–Jagėlonys–Mūro Strėvininkai–Žiežmariai.

## Etimologija

Kaimo vardas yra vandenvardinis vietovardis, kilęs nuo netoliese pratekančios Strėvos upės. XVII a. Oginskiai čia pasistatė mūrinį dvarą, todėl siekiant šią vietovę skirti nuo kitų Strėvininkų, dvarvietė imta vadinti ***Mūro Strėvininkais***.

## Geografija

Kaimo šiauriniu pakraščiu teka Strėva. Žvyro karjeras. Greta kaimo stūkso Mūro Strėvininkų piliakalnis.

## Istorija
 
1368 m. vietovę mini kryžiuočiai. Manoma, kad Mūro Strėvininkuose XIV a. čia yra buvusi pilis, kronikose minima Streben vardu, kurią 1368 m. sudegino kryžiuočiai. Prie Strėvos upės, galbūt ir prie dabartinių Mūro Strėvininkų, 1348 m. ir 1375 m. vyko mūšiai su kryžiuočiais. 1387 m. Jogailos rašte minimas Strėvininkų valsčius.

XVI a. Mūro Strėvininkus valdė Stravinskiai. 1590 m. Biruliškių kuopinio susirinkimo centrui priskirti jau Bogdanui Oginskiui priklausę Strėvininkai. 1598 m. Strėvininkų dvarininkas Petras Koplenskis susikeitė žeme su B. Oginskiu. Nuo 1600 m. tai Oginskių valda. XVII a. pastatyti prabangūs dvaro rūmai, įkurtas tekstilės fabrikas (manufaktūra). Apie 1744 m. dvare pastatyta Strėvininkų Šv. Vincento Pauliečio koplyčia. Kadangi Oginskiai palaikė 1831 m. sukilimą, valdžia iš jų atėmė dvarą ir fabriką.

XIX a. 2-oje pusėje į kaimą atsikėlė sentikiai. 1895 m. jie pastatė cerkvę, kuri 1910 m. sudegė. 1913 m. pastatyta nauja medinė cerkvė.

Sovietmečiu Mūro Strėvininkai buvo tarybinio ūkio pagalbinė gyvenvietė.

|}

## Gyventojai

### Žymūs žmonės
* Iš šios gyvenusių dvarininkų Stravinskių giminės kilęs pasaulinio garso rusų kompozitorius Igoris Stravinskis (1882–1971). I. Stravinskis autobiografijoje rašė, kad jo protėviai Lenkijon atklydo iš Pabaltijo kraštų.

## Šaltiniai

*
Tottenham Hotspur FC

**Londono „Tottenham Hotspur“** – Anglijos futbolo klubas iš Londono, Totenhamo rajono.

## Istorija

1901 metais laimėjo FA taurę, tapdami vieninteliu taurės laimėtoju, nežaidžiančiu lygoje. 1960-62 metų sezone laimėjo abi Anglijos taures – FA Taurę ir Lygos taurę. 1963 metais laimėjo Taurių laimėtojų taurę, tapdami pirmuoju Anglijos klubu, laimėjusiu Europos klubines varžybas. 1972 ir 1984 metais laimėjo UEFA taurę.

## Pasiekimai

* Anglijos II diviziono (dab. Futbolo lygos čempionatas) čempionas (1920, 1950 m.)

## Sezonai
### 1960–1970 m.

|}

### 1970–1980 m.

|}

### 1980–1990 m.

|}

### 1990–2000 m.

|}

### 2000–2010 m.

|}

### 2010–2020 m.

|}

## Rekordai
* 2000 m. gruodžio 9 d. Totenhamo gynėjas Ledlis Kingas įmušė greičiausią Anglijos aukščiausiosios lygos įvartį – 10 sekundę į Bradford City vartus.
* 2007 m. kovo 17 d. Totenhamo klubo vartininkas P. Robinsonas įmušė įvartį iš 88 metrų atstumo į Wigan Athletic klubo vartus beveik nuo savo baudos aikštelės mušdamas paprastą baudos smūgį. Kamuolys atšoko priešais Vigano vartininką ir jį peršokęs pateko į vartus.
* 2009 m. lapkričio 22 d. klubas pasiekė didžiausią savo pergalę aukščiausiojoje lygoje, kai nugalėjo Wigan Athletic 9:1. 8 įvarčiai buvo įmušti antrajame kėlinyje.

## Išnašos

## Nuorodos

* Oficiali klubo svetainė
Gegužės revoliucija

**Gegužės revoliucija** (isp. *La Revolución de Mayo*) buvo pirmasis La Platos vicekaralystės, kuri užėmė dalį dabartinių Argentinos, Urugvajaus, Bolivijos ir Paragvajaus teritorijų, bandymas pasiekti nepriklausomybę.

1810 m. gegužės 13 d. britų fregata, atvykusi į Montevidėjo uostą, patvirtino Buenos Airėse sklandžiusius gandus: Napoleonas Bonapartas įsiveržė į Ispaniją, nuvertė karalių Ferdinandą VII ir vietoje jo į sostą pastatė savo vyresnįjį brolį Juozapą Bonapartą. Tai reiškė, kad Ispanija atsidūrė prancūzų rankose ir iškilo puiki galimybė atsiskirti nuo savo metropolijos.

1810 m. gegužės 25 d. Buenos Airėse sudaryta pirmoji karinė chunta (*Primera Junta*), vadovaujama Cornelio Saavedra, nuvertė iš sosto vicekaralių Baltasar Hidalgo de Cisneros, o 1816 m. liepos 9 d. Argentina paskelbė nepriklausomybę nuo Ispanijos Karalystės.

Gegužės 25-oji – Gegužės Revoliucijos diena (*el Día de la Revolución de Mayo*) – yra nacionalinė šventė ir ne darbo diena Argentinoje. Būtent ši diena pradeda Argentinos, kaip savarankiškos šalies istoriją.
Gary Neville

**Garis Nevilas** (; g. 1975 m. vasario 18 d.) – anglų futbolininkas, žaidęs gynėjo pozicijoje Manchester United klube bei Anglijos rinktinėje.

Futbolininko debiutas Manchester United pagrindinėje komandoje įvyko 1994 metais, kitais metais jis pakviestas į Anglijos rinktinę. 2011 m. vasario 2 d. baigė profesionalo karjerą.

G. Nevilo brolis Phil Neville taip pat profesionalus futbolininkas, su kuriuo iki 2005 metų žaidė kartu Mančesterio komandoje bei nacionalinėje rinktinėje.

Nacionalinėje komandoje žaidžia nuo 1995 m. birželio 3 d., su rinktine žaidė 2006 m. pasaulio čempionate.

1999 ir 2008 m. su Manchester United laimėjo UEFA Čempionų lygą.

## Dalyvavimas čempionatuose

|}

## Nuorodos
Teleičiai

**Teleičiai** – kaimas Kauno rajono savivaldybėje, tarp Garliavos ir pietinės Kauno miesto ribos, prie kelio . Prateka Sąnašos upelis. Vietovė urbanizuota vienaaukščiais namais. Yra Teleičių globos namai, futbolo aikštelė. Šiauriniame kaimo pakraštyje, ties riba su Naugardiškės kaimu, yra Teleičių I pasaulinio karo aukų kapinės.

## Istorija

Teleičiai sovietmečiu buvo Pajiesio kolūkio pagalbinė gyvenvietė.

## Gyventojai

## Šaltiniai
Juragiai

:: *Apie kaimą Panevėžio rajone žr. [[Juragiai (Panevėžys)]]*.

**Juragiai** – kaimas Kauno rajono savivaldybėje, Garliavos apylinkių seniūnijoje, 6 km į pietvakarius nuo Garliavos, prie magistralinio kelio . Veikia Kauno rajono savivaldybės viešosios bibliotekos filialas (nuo 1955 m.; Girininkų g.), tame pačiame pastate įsikūręs medicinos punktas, kultūros namai (Tuopų g.; pagrindinę funkciją atlieka kaip rinkimų apylinkė), nuo 1978 m. yra Juragių radijo ir televizijos retransliacijos stotis.

## Istorija

Juragių kaimo ištakos siejamos su Juozapavo dvaru, kuris, kaip manoma, buvo pastatytas XIX a. pabaigos – XX a. pradžios laikotarpiu. Garliavos apylinkių seniūno Eimunto Raugevičiaus teigimu, šis dvaras stovėjo vieno iš dabartinių UAB „Juragiai“ pastatų vietoje.

1923 m., įvykus žemės reformai, Juozapavo dvaro žemė buvo padalinta savanoriams, 10 hektarų dalimis. Palaipsniui buvo statomi namai, iš atitolusių vienkiemių pradėjo formuotis gyvenvietė, gatvėms suteikti pavadinimai.

1999 m. oficialiai įteisinti Juragių gatvių pavadinimai:
* Jovarų,
* Žalgirio,
* Sodininkų,
* Tuopų,
* Ūkininkų,
* Virbališkių,
* Girininkų,
* Žilvičių.

Svarbią įtaką Juragių vystymuisi suteikė Juragių radijo ir televizijos retransliacijos stotis, kuri buvo pradėta eksploatuoti 1978 m. Ji Juragiuose lėmė penkiolikos naujų gyvenamųjų namų statybas, kelių, telekomunikacijų infrastruktūros vystymąsi bei naujų darbo vietų atsiradimą.

Šalia Juragių yra Pirmojo pasaulinio karo keturiolikos vokiečių kareivių kapinės, įtrauktos į Kauno regiono turizmo informacijos centro lankytinų vietų sąrašą. Tuopų g. 2001 m. pastatyta Šv. Mergelės Marijos statula, skirta atminti žuvusiems 1991 m. sausio įvykių metu, skulptorius V. Krušna.

1950–1992 m. kolūkio pagalbinė gyvenvietė.

## Gyventojai

### Žymūs žmonės

Kaime gimė:
* Benedikta Dailydienė-Andriušytė, muzikos mokytoja ir chorvedė.

## Galerija
 
Juragiai, medžio skulptūra 1991 m.JPG|Medžio skulptūra Lietuvos laisvės gynėjams, 1991 m.
1918 m. paminklas, Juragiai, savanoriams.JPG|Kryžius 1918 m. Nepriklausomybės kovų savanoriams
Juragiai, ūkis.JPG|Ūkis
Juragiai, ženklas.JPG|Riboženklis nuo radijo ir TV stoties pusės
Juragiai, stotis.JPG|Juragių radijo ir TV stotis


## Šaltiniai
Uusi tietosanakirja (1960)

***Uusi tietosanakirja*** – suomiška enciklopedija, leista 1960–1972 m. Išleido Veli Valpola, Tietosanakirja Oy leidykla.

Apimtis: 26 tomai. 130 000 straipsnių, 30 000 iliustracijų. 1–24 tomai publikuoti 1960–1966; papildomi – 1 ir 2 – 1972 m.

## Nuorodos
* Straipsnis apie suomiškas enciklopedijas
Didžiosios Lapės

**Didžiosios Lapės** – kaimas Kauno rajono savivaldybėje, 4 km į šiaurę nuo Lapių. Yra golfo aikštynas „Elnias“, 2001 m. įrengtas pirmasis Lietuvoje 9 duobučių, 2550 par 36. Netoli gyvenvietės, Lepšiškių kaime nuo 1973 m. veikia Lapių sąvartynas. 2008 m. Lapių sąvartyne pradėjo veikti pirmoji Lietuvoje biodujas deginanti kogeneracinė jėgainė. Biodujos sąvartyne siurbiamos iš gręžinių naudojant vakuuminį kompresorių. Vėliau jos išvalomos ir deginamos dujų vidaus degimo variklyje. Iš sąvartyne susidarančių biodujų gaminama šiluma tiekiama Domeikavos vartotojams.

## Gyventojai

## Šaltiniai
Naujatriobiai

**Naujatriobiai** – kaimas Kauno rajono savivaldybėje, 4 km į rytus nuo Padauguvos. Buvusi rytinė kaimo dalis priklauso Babtų seniūnijai.

## Gyventojai

## Šaltiniai
Patamulšėlis

**Patamulšėlis** – kaimas Kauno rajono savivaldybėje, 4 km į pietryčius nuo Rokų, prie kelio į Pakuonį.

## Gyventojai

## Šaltiniai
Ilgakiemis

:: *Apie kaimą Kaišiadorių rajone žr. [[Ilgakiemis (Kaišiadorys)]]*.

**Ilgakiemis** – kaimas Kauno rajono savivaldybėje, 5 km į pietus nuo Garliavos, greta kelio . Veikia rajoninė sporto mokykla, mokykla-darželis, biblioteka (nuo 1955 m.), kultūros centras. Yra dvi maisto pramonės bendrovės („Naujasis Nevėžis“, „Saldoga“), maža parduotuvė.

Per Ilgakiemį teka Jiesios intakas Šlapakšna. Šiauriau kaimo auga Ilgakiemio miškas, piečiau – Pajiesio miškas.

## Etimologija

Vietos bendruomenės žiniomis, XX a. tarpukariu čia buvo didelė žydo sodyba. Ji buvo vadinama ilgu kiemu prie kelio, tad manoma, kad nuo jos galėjo kilti vietovės pavadinimas. Tačiau dar XIX a. kaimas vadinosi ***Ilgoji*** ().

## Istorija

XIX a. Ilgakiemis – kaimas Marijampolės apskrities Fredos valsčiuje, priklausė Garliavos parapijai.

Sovietmečiu buvo Pajiesio kolūkio centrinė gyvenvietė.

2015 m. liepos 16 d. Prezidentės dekretu patvirtintas Ilgakiemio herbas.

|}

## Gyventojai

## Šaltiniai
Margininkai

**Margininkai** – kaimas Kauno rajono savivaldybėje, 5 km į vakarus nuo Piliuonos, prie Striaunios upelio. Stovi Margininkų Švč. Mergelės Marijos Škaplierinės bažnyčia (pastatyta 1871 m.).

## Istorija

|}

## Gyventojai

## Galerija

Margininkai. Bažnyčios gatvė.JPG|Bažnyčios gatvė
Margininkai. Bažnyčios gatvėje.JPG|Prie kaimo bažnyčios
Margininkai. Ženklas.JPG|Riboženklis
Margininkai, kapinės.JPG|Kapinės


## Šaltiniai

## Nuorodos
* 
*
Viršužiglis

**Viršužiglis** – kaimas Kauno rajono savivaldybėje, pusiasalyje prie Kauno marių, 10 km į pietryčius nuo Vaišvydavos ir tiek pat į šiaurės vakarus nuo Piliuonos. Prateka Žiglos upelis, kurio vardu pavadinta ši gyvenvietė, įsikūrusi *virš Žiglos*.

Stovi Viršužiglio šv. Onos koplyčia (pastatyta 1995 m.), yra kapinės, Viršužiglio pagrindinė mokykla (iki 2012 m., dabar – Piliuonos gimnazijos Viršužiglio ikimokyklinio ugdymo skyrius), biblioteka (nuo 1955 m.), reabilitacijos ligoninė (KMUK filialas Sietyno kaime). Viršužiglio poilsiavietė prie marių žinoma kaip Duobakalnis, yra žaidimų aikštelės, paplūdimys. Susiaurėjusiose Kauno mariose, Nemuno patvankoje yra Dabintos sala.

## Istorija

Statant Kauno HE Viršužigliui priskirta neužsemta Kampiškių kaimo dalis. Sovietmečiu čia įkurtas Kauno pramonės įmonių sveikatingumo centras, profilaktoriumai, sanatorijos. Kaimas buvo kolūkio pagalbinė gyvenvietė.

|}

## Gyventojai

## Galerija

2020, Viršužiglis. Koplyčia.JPG|Koplyčia
Viršužiglis. Stotelė.JPG |Stotelė prie mokyklos stadiono
Viršužiglis, tuščias namas.JPG|Ištuštėjęs daugiabutis
Viršužiglio skulptūra.JPG|Medinis angelas rudenį
Duobakalnis prie Viršužiglio.JPG|Kelias į Duobakalnio poilsiavietę


## Šaltiniai
Arlaviškės

**Arlaviškės** – kaimas Kauno rajono savivaldybėje, 2 km į pietryčius nuo Viršužiglio, prie Kauno marių (marių regioniniame parke). Kolektyvinių sodų gyvenvietė. Kaime yra botaninis draustinis (13 ha), kuriame gausu laukinių paukščių peryklų, unikalus miško kadagynas – Kadagių slėnis.

## Istorija

Apie 1960 m. didesnioji tuometinių Arlaviškių kaimo dalis  buvo apsemta dėl Kauno vandens jėgainės statybų sukelto vandens pakilimo (dėl ko susidarė ir Kauno marios), todėl dabartinis kaimas yra įsikūręs kiek į šiaurę nuo ankstesnės gyvenvietės, kur marių vanduo nepasiekė.

## Gyventojai

## Galerija

Arlaviškės, ženklas.JPG|Riboženklis
Arlaviškės, kraštovaizdis.JPG|Kaimo kraštovaizdis į sodų ir jėgainės pusę
Kadagių slėnis - panoramio (1).jpg|Kadagių slėnio takas


## Šaltiniai
AFC Ajax

**Amsterdamo „Ajax“** – Nyderlandų futbolo klubas  iš Amsterdamo, turintis vieną stipriausių Nyderlandų futbolo komandų.

## Istorija

Klubas įkurtas 1900 m. kovo 18 d.

1911 m. pirmą kartą pateko į aukščiausią Nyderlandų lygą. 1938 m. viešėjo Lietuvoje, kur birželio 22 d. su Kauno rinktine sužaidė 2:2, o birželio 23 d. Klaipėdos rinktinei pralaimėjo 1:4. 1938 m. rugpjūčio pradžioje jau Olandijoje „Ajax“ atsirevanšavo 2:1. 

XX a. aštuntojo dešimtmečio pradžioje tris kartus iš eilės laimėjo Europos Čempionų taurę (1971–1973 m.). 

1995 metais laimėjo UEFA Čempionų lygą.

2021–2022 m. sezone rungtyniavo Eredivisie. Tapo šalies čempionais. O 2023–2024 m. sezono pradžioje klubas nerado savo žaidimo ir patyrė eilė pralaimėjimų iš eilės. Po aštuntojo paskelbta, kad atleistas Maurice Steijn, vadovavęs ekipai nuo 2023 m. vasaros pradžios.

## Apranga
; Sportinės aprangos pokyčiai.
* Namuose žaidžia balta raudona apranga. 

## Pasiekimai

* Tarpžemyninės taurės laimėtojas (1972, 1995 m.)
* Intertoto taurės laimėtojas (1962 m.)

## Sezonai
; Pastarųjų metų sezonai

|}

## Žaidėjai

### Garsūs praeities žaidėjai

### Dubleriai

2002 m. „Ajax“ dubleriai pasiekė didžiausią laimėjimą tarp Nyderlandų dublerių komandų – pateko į s pusfinalį.

## Išnašos

## Nuorodos

* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Boniškiai

**Boniškiai** – kaimas Kauno rajono savivaldybėje, 6 km į pietryčius nuo Vandžiogalos. Eina kelias .

## Gyventojai

## Šaltiniai
Valerava

**Valerava** – kaimas Kauno rajono savivaldybėje, 8 km į pietus nuo Vandžiogalos, šalia Didžiųjų Ibėnų, kurie yra 1 km į šiaurės vakarus nuo Valeravos. Kaimas išsidėstęs Gynios dešiniajame krante.

## Gyventojai

## Galerija

Valerava 2.JPG
Valerava 3.JPG
Valerava 4.JPG
Valerava 5.JPG
Valerava 6.JPG
Valerava 7.JPG


## Šaltiniai
Jorge Videla

**Chorchė Videla** (*Jorge Rafael Videla Redondo*; 1925 m. rugpjūčio 2 d. Mersedese – 2013 m. gegužės 17 d. Markos Pase) – faktinis Argentinos prezidentas 1976–1981 m., valdant karinei chuntai.

## Biografija
1975 m. prezidentė Isabel Peron paskyrė brigados generolą Videlą į vyriausiojo kariuomenės vado pareigas. Peron, gavusi prezidento postą mirus vyrui – Chuanui Peronui, neturėjo autoriteto ne tik prieš liaudį, bet ir prieš kariuomenę. Tuo pasnaudojęs generolas Videla 1976 m. kovo 24 d. įvykdė karinį perversmą ir suformuota karinė chunta atėjo į valdžią. Chuntą sudarė ne tik sausumos armija, vadovaujama Videlos, bet ir karinės jūrų pajėgos (vad. Emilio Eduardo Massera) bei karinės oro pajėgos (vad. Orlando Ramón Agosti). Po dviejų dienų Videla formaliai tapo faktiniu šalies vadovu.

Chunta pradėjo vadinamąjį „Nešvarųjį karą“ (*Guerra Sucia*), kurio metu buvo susidorojama su politiniais priešinikais, ribojamos žmogaus teisės, brutaliai malšinami protestai. Pradėtas konfliktas su Čile, dėl trijų negyvenamų salų (Picton, Lennox ir Nueva) Byglio kanale. 1977 m. pašlijo Argentinos ir Pinočeto Čilės santykiai. Tik 1984 m. pasiektas susitarimas (*Tratado de Paz y Amistad*) tarp kaimyninių šalių. Į Videlos ir karinės chuntos vykdomą politiką JAV nesikišo, kadangi jai buvo naudingi antikomunistiniai režimai Lotynų Amerikoje. 1981 m. kovo 29 d. Videla valdžią perleido Robertui Vjolai.

1983 m. grįžus demokratiniam valdymui generolas Videla su savo bendrininkais buvo teisiamas už daugybę karo nusikaltimų (pagrobimų, kankinimų, pradanginimų be žinios, žmogaus teisių pažeidimų ir t. t.). Tačiau Videla kalėjime praleido tik penkerius metus – prezidentas Karlosas Menemas jam ir daugumai jo bendrininkų pritaikė amnestiją. 1998 m. generolas vėl suimtas ir teistas su karo nusikaltimus. Jam paskirtas namų areštas. 2003 m. karinės chuntos valdymas paskelbtas antiįstatymišku. 2010 m. gruodžio 22 d. nuteistas kalėti iki gyvos galvos.

## Nuorodos
* BBC apie 1998 m. Videlos areštavimą;
* BBC apie Videlą ištikusį širdies smugį.

|-
Vincentas Brizgys

**Vincentas Brizgys** (1903 m. lapkričio 10 d. Plyniuose, Marijampolės raj. – 1992 m. balandžio 23 d.) – Kauno vyskupas (augziliaras) ir Bosanos vyskupijos titulinis vyskupas, kanonistas.

## Biografija
Brolis chemikas Petras Brizgys. 1921 m. įstojo į Seinų kunigų seminariją ir ją baigė 1927 m. Gižuose. Priklausė ateitininkų, pavasarininkų, skautų ir šaulių organizacijoms. 1927 m. birželio 5 d. įšventintas į kunigus. 1927–1930 m. vikaras Kalvarijoje. 1930–1935 m. studijavo Gregorianumo universitete Romoje, apgynė 2 disertacijas, filosofijos bei kanonų teisės daktaras.

1936–1940 m. Vilkaviškio kunigų seminarijos dėstytojas. 1940 m. balandžio 2 d. nominuotas vyskupu Bosanos tituliniu vyskupu bei arkivyskupo Juozapo Skvirecko pagalbininku – vyskupu augziliaru. 1940 m. gegužės 19 d. konsekruotas Kauno arkikatedroje.

1940–1941 m. Kauno kunigų seminarijos rektorius, 1941–1944 m. VDU Teologijos fakulteto dekanas. Kauno arkivyskupijoje darbavosi iki 1944 m. liepos mėn. 1944 m. gestapo internuotas Vokietijoje. Po Antrojo pasaulinio karo rūpinosi lietuvių klierikų studijomis Romoje, 1947 m. parūpino lėšų įsteigti leidyklą. Nuo 1951 m. gyveno JAV. Lankė lietuvių parapijas JAV, Kanadoje, Pietų Amerikoje, Australijoje. 1961 m. Lietuvių katalikų religinės šalpos organizacijos vienas steigėjų ir vadovas. 1965 m. paskirtas rūpintis Europos lietuvių sielovada. 1966 m. jo rūpesčiu įrengta Šiluvos Švč. Mergelės Marijos koplyčia Vašingtone, Švč. Mergelės Marijos Nekalto Prasidėjimo bazilikoje, 1970 m. – Vilniaus Aušros Vartų Gailestingumo Motinos koplyčia Šv. Petro bazilikoje Vatikane. Vyskupo pareigas ėjo beveik 52 metus.

## Kūryba
Bendradarbiavo katalikų spaudoje, išvertė teologinių veikalų.

## Bibliografija
* Civilinės metrikacijos klausimu, 1939 m.
* Vadinamosios civilinės jungtuvės proto, teisės ir istorijos šviesoje, 1939 m.
* Moterystė, 1947 m.
* Marija danguje ir žemėje, 1956 m.
* Trisdešimt meilės žodžių, 1957 m.
* Negesinkime aukurų, 1959 m.
* *Religious Conditions in Lithuania under Soviet Russian Occupation*, Chicago: Lithuanian Catholic Press, 1968
* Katalikų Bažnyčia Lietuvoje 1940-44 metais, 1977 m., 1993 m., anglų kalba 1968 m., ispanų kalba 1975 m.
* Kazimiera Kaupaitė – Motina Marija, 1982 m.
* Neišskiriami trys nežinomieji: Žmogus, pasaulis. Dievas, 1982 m.
* Žmogus realiame gyvenime, 1984 m.
* Gyvenimo keliai, atsiminimų knyga, 1993 m.

## Šaltiniai
FK Šahtar Donecʹk

**Donecko „Šachtar“** – Ukrainos futbolo klubas iš Donecko.

## Istorija

Klubas įkurtas 1936 m. ir pavadintas **„Stachanovec“** legendinio angliakasio Aleksejaus Stachanovo garbei.

Nepriklausomoje Ukrainoje pirmą kartą čempionais tapo 2001–2002 m. sezonee, kai pavyko aplenkti iki tol dominavusią Kijevo „Dinamo“. Vėliau titulą prarado. 

2004–2005 m. sezone vėl tapo čempionais. Trečią kartą 2005–2006 m., kai pavyko apginti titulą. Tačiau sekantį sezoną vėl triumfavo Kijevo „Dinamo“.

2007–2008 m. sezone ketvirtą kartą klubo istorijoje „šachtininkai“ iškovojo titulą. 

2009–2010 m. sezone penktą kartą klubo istorijoje tapo čempionais ir šį titulą išlaikė penkis sezonus iš eilės. 

2014–2015 m. sezone Kijevo „Dinamo“ nutraukė Donecko klubo dominavimą. 2015–2016 m. metais kijeviečiai dar kartą nugalėjo ir apgynė titulą.

2016–2017 m. dešimtą kartą klubo istorijoje „šachtininkai“ tapo šalies čempionais.

## Pasiekimai

## Sezonai

|}

## Spalvinė gama

## Apranga
; Sportinės aprangos pokyčiai
* Namuose rungtyniauja oranžine apranga.

* Išvykose žaidžia balta apranga.

; Aprangų gamintojai
* Adidas nuo 1992 iki 2008;
* Nike nuo 2008 iki dabar.

## Lietuviai
* Antanas Stankevičius, 1965–1968
* Benjaminas Zelkevičius, saugas 1968
* Dainius Gleveckas, saugas 1999–2004

## Taip pat skaitykite
* ŽFK Šahtar Donecʹk – apie klubo moterų pagrindinę komandą

## Išnašos

## Nuorodos
* Oficiali klubo svetainė
* Transfermarkt
* Globalsportsarchive
Elioto bangų teorija

**Elioto bangų teorija** yra biržos techninės analizės metodas, skirtas nuspėti akcijų rinkos elgesį ir tendencijas, pasiūlytas 1939 m. amerikiečių buhalterio *[[Ralph Nelson Elliott]]*. Elioto bangų teorijos metodas paremtas įsitikinimu, jog rinka veikia pagal tam tikrą tiksliai apibrėžtą modelį, kurį galima panaudoti nuspėjant jos judėjimus. Tiksliau tariant, anot šios teorijos, akcijų kainos yra valdomos tam tikrų bangų ciklų, priklausančių Fibonačio skaičių sekai (0, 1, 1, 2, 3, 5, 8, 13, 21 ir t. t.).

Fibonačio seka, kurią išreiškus santykiu tarp gretimų narių, nuolat artėjama prie aukso skaičiaus φ (fi), yra įžvelgiama įprastose gamtos struktūrose, pavyzdžiui: sraigės kiaute, gėlių žiedlapiuose ar net mūsų alkūnių bei pirštų sąnariuose. Elioto bangų teorijos šalininkai tvirtina, jog ši seka nuolatos vyraujau ir praeities rinkų kainose bei kad ji nuolat besikartoja, besiskirianti tik dydžio lygiais.

## Teorijos esmė

Pasak Elioto bangų teorijos, rinka juda bangomis aukštyn žemyn ir šių bangų skaičius yra natūraliai nulemtas. Jei pati rinka yra bulių (), joje judėjimas vyksta penkiomis bangomis į viršų ir trimis žemyn, o atskirų kainų lentelės taip pat turi tokią pačią pasikartojančią geometriją.

Pirmoji, trečioji ir penktoji banga yra vadinamos impulso, o antroji ir ketvirtoji – korekcijos bangomis. Šios bangos savo ruožtu gali būti išskaidytos dar smulkiau. Kiekviena impulso banga susidaro iš 5 tendencijos bangų (1, 2, 3, 4, 5), o korekcijos banga – iš 3 korekcijos bangų (a, b, c). Kadangi a, b ir c bangų tendencija yra mažėjanti, tai jos skaidosi į 5-ias bangas žemyn, 3 viršun ir vėl 5-ias žemyn. Taip skaidant bangas išryškėja Fibonačio seka. Išskaidžius pilnai visas 8 bangas gaunamas Fibonačio sekos narys 34, iš jo – 144 ir taip toliau.

Lokių rinkoje (), modelis yra atvirkščias: penkios bangos žemyn ir trys į viršų.

## Kritika

Teorija toli gražu nėra visuotinai priimta. Kritikai ją mano esant per daug plačią ir pernelyg priklausomą nuo subjektyvaus mąstymo, tai yra kad teoriją galima būtų panaudoti, nes ne visąlaik yra aiškus apibrėžimas, kada banga prasideda ir baigiasi. Kai kurie iš jų bangų teoriją vertina netgi kaip apgavystę bandant parduoti informaciją patikliems investuotojams.

Vienas iš didesnių nusiskundimų šia teorija yra, jog jei ji būtų teisinga ir jei ši žinia plačiai pasklistų, tiek daug investuotojų bandytų sekti jos modelį, jog šis neišvengiamai pasikeistų ir taptų beverčiu. Ši kritika iškyla prieš bet kokį rinką nuspėti bandantį modelį, paremtą visuomenės ir visuotinės rinkos duomenimis. Efektyvios rinkos hipotezė tvirtina, jog joks taip paremtas modelis negali atnešti teigiamo vidutinio pelno.

## Nuorodos

* Elioto bangų teorija ir jos pastebėjimas praktikoje 
* Bangų teorijos taisyklės ir pastabos
Carlos Tévez

**Karlosas Albertas Tevesas** (; g. 1984 m. vasario 5 d. *Ciudadela*, Buenos Airių prov.) – Argentinos futbolininkas, puolėjas.

## Karjera
Gimė ir augo skurdžiame *Ejército de Los Andes* kvartale. Būdamas paaugliu Karlosas apsidegino dešiniąją kūno dalį (nuo ausies iki krūtinės) verdančiu vandeniu. Jam buvo atlikta plastinė operacija ir negalėjo žaisti net 4 mėnesius. Nuo jaunystės žaidė Boca Juniors klubo jaunimo komandoje, o 2001 m. spalio 21 d. debiutavo tarp profesionalų. Su Boca Juniors laimėjo daug apdovanojimų: *Libertadores*, Tarpkontinentinę, Pietų Amerikos taures. 2004 m. su Argentinos rinktine dalyvavo Atėnų vasaros olimpinėse žaidynėse ir laimėjo aukso medalį. Net trejus metus iš eilės (2003, 2004, 2005) išrinktas geriausiu Pietų Amerikos futbolininku. 2004 m. gruodį už 20 mln. JAV dolerių parduotas Corinthians klubui, su kuriuo Tevesas pasirašė 5 metų kontraktą. Tai buvo pats brangiausias kontraktas Pietų Amerikos futbolo istorijoje. Netrukus tapo klubo lyderiu ir kapitonu. Londono Chelsea Corinthians klubui siūlė net iki 60 mln. JAV dolerių už Tevesą, tačiau Brazilijos klubas nustatė minimalią sumą – 68 mln. JAV dolerių. 2006 m. rugpjūtį kartu su Javier Mascherano parduotas West Ham United. 2007 m. rugpjūčio 10 d. pasirašė dvejų metų nuomos sutartį su Manchester „United“ klubu, bet vėliau jo kontraktas buvo išpirktas.2009 m. liepos 14 d. pasirašė 5 metų sutartį su Manchester „City“ klubu.

Tevesas pakviestas Chosė Pekermano į 2006 m. pasaulio futbolo čempionatą, kur antrosiose rungtynėse pelnė įvartį, o trečiose rungtynėse išrinktas geriausiu rungtynių žaidėju.

## Laimėjimai
;Boca Juniors
* Primera División: 2003 Apertura, 2015 m.
* Copa Libertadores: 2003 m.
* Copa Sudamericana: 2004 m.
* Tarpžemyninė taurė: 2003 m.
* Argentinos taurė: 2014–2015 m.

;Corinthians
* Campeonato Brasileiro Série A: 2005 m.

;Manchester United
* Premier League: 2007–08, 2008–09 m.
* FA Community Shield: 2008 m.
* UEFA Čempionų lyga: 2007–08 m.
* FIFA pasaulio futbolo klubų taurė: 2008 m.
* Anglijos futbolo lygos taurė: 2008–09 m.

;Manchester City
* FA taurė: 2010–11 m.
* Premier League: 2011–12 m.

;Juventus
* Serie A čempionas: 2013–2014 m., 2014–2015 m.
* Italijos futbolo supertaurė: 2013 m.
* Italijos futbolo taurė: 2014–2015 m.

;
* Vasaros olimpinės žaidynės: 2004 m.
* Pietų Amerikos U-20 čempionatas: 2003 m.

### Asmeniniai apdovanojimai
* 2003, 2004, 2005 Pietų Amerikos metų žaidėjas
* 2004 Olimpinių Žaidynių „Auksinis smūgis“ (8 įvarčiai per 6 varžybas)
* 2004 *Olimpia de Oro* (geriausio Argentinos sportininko) apdovanojimas
* 2005 Geriausias Brazilijos čempionato žaidėjas

## Dalyvavimas čempionatuose

|}

## Išnašos

## Nuorodos
* Statistika iš www.footballdatabase.com
* Žaidėjo internetinė svetainė
Alessandro Del Piero

**Alesandras Del Pjeras** (; g. 1974 m. lapkričio 9 d.) – buvęs futbolininkas, Juventus klubo bei Italijos rinktinės puolėjas. 

## Karjera
1991 m. pradėjo profesionalo karjerą Padova klube.

1993 mm. perėjo į Juventus, su kuriuo 6 kartus laimėjo Italijos čempionatą (dar du laimėti čempionatai buvo anuliuoti), taip pat 1996 m. laimėjo UEFA Čempionų lygą.

Nacionalinėje komandoje žaidė nuo 1995 m. kovo 25 d. Su rinktine žaidė 2006 m. pasaulio čempionate, kur per ketverias rungtynes aikštėje išbuvo 137 minutes, o pusfinalio paskutinėmis minutėmis įmušė antrąjį įvartį į  vartus.

Italas pelnydavo įvarčius visuose žaistuose čempionatuose.

Juventus klube A. del Piero žaidė 19 metų ir iki šiol yra rekordininkas pagal rungtynių skaičių (705) ir įvarčius (289).

2012 m. persikėlęs į Australiją italas pasirašė dvejų metų sutartį su Sydney klubu.

Po antrojo sezono pasibaigus kontraktui italas paliko Sydney ekipą. 2014 m. rugpjūčio 10 d. futbolininkas pirmą kartą po savo išvykimo iš Italijos susitiko su savo buvusia komanda Juventus, kai prieš ją žaidė Australijos A-lygos žvaigždžių rinktinėje. Žaidėjas rungtynes pradėjo startinėje sudėtyje, o 63 minutę buvo pakeistas, žiūrovams stovint ir plojant.

2014 m. rugpjūčio 28 d. italas tapo Indijos naujai sukurto Delhi Dynamos FC klubo nariu, pasirašęs keturių mėnesių sutartį. Čia sužaidė 10 rungtynių, per kurias pelnė vieną įvartį.

## Pasiekimai

### Klubiniai
* 6 Italijos čempionato laimėtojas: 1994-95, 1996-97, 1997-98, 2001-02, 2002-03, 2011–2012 (2004–2005 ir 2005–2006 m. laimėti čempionatai buvo anuliuoti)
* 1 Italijos Serie B lygos laimėtojas: 2006-07
* 4 Italijos Supertaurės laimėtojas: 1995, 1997, 2002, 2003
* 1 Italijos taurė: 1994-95
* 1 UEFA Čempionų lyga: 1995-96
* 3 UEFA Čempionų lygos finalininkas: 1996-97, 1997-98, 2002-03
* 1 Europos Supertaurė: 1996
* 1 Tarpkontinentinė taurė: 1996
* 1 Intertoto taurė: 1999
* 1 *[[Torneo di Viareggio]]* čempionato laimėtojas: 1994
* 1 UEFA taurės finalininkas: 1995

### Nacionaliniai
* 2 Europos jaunimo iki 21 m. čempionas: 1992/94, 1994/96
* 1 Europos futbolo čempionato finalininkas: 2000
* 1 pasaulio futbolo čempionas: 2006

### Asmeniniai
* U-21 Europos metų futbolininkas
* Naudingiausias tarpkontinentinės taurės žaidėjas 1996
* Geriausias Italijos žaidėjas 1998
* UEFA Čempionų lygos rezultatyviausias žaidėjas 1997
* UEFA Čempionų lygos rezultatyviausias žaidėjas 1998
* Populiariausias Italijos žaidėjas
* Charizmatiškiausias Italijos puolėjas 2001
* UEFA Čempionų lygos 10 m. jubiliejaus apklausos geriausias puolėjas
* Pele paminėjo Del Piero tarp geriausių 125 gyvų futbolininkų
* Rezultatyviausias Juventus klubo žaidėjas
* Bravo apdovanojimas (Europos iki 23 m. metų futbolininkas, 1996)
* 2007 Auksinio batelio savininkas
* Geriausias 2013 m. Sydney žaidėjas
* Gražiausio 2013 m. Australijos A lygos įvarčio autorius

## Dalyvavimas čempionatuose

|}

## Išnašos

## Nuorodos
*
Vytautas Saulis (1951)

**Vytautas Saulis** (g. 1951 m. balandžio 10 d. Sėlynėje, Rokiškio rajonas) – inžinierius, Lietuvos ir Rokiškio rajono savivaldybės politinis bei visuomenės veikėjas.

## Biografija
1958–1962 m. mokėsi Rokiškėlių pradžios mokykloje, 1962–1966 m. Ragelių aštuonmetėje mokykloje, 1966–1969 m. Rokiškio E. Tičkaus vidurinėje mokykloje. 1969–1974 m. studijavo Lietuvos žemės ūkio akademijoje, inžinierius mechanikas.

1974–1978 m. Rokiškio rajono Liudo Giros kolūkio inžinierius mechanikas, 1978–1979 m. „Laimės“ kolūkio pirmininko pavaduotojas. 1979–1981 m. SSRS kariuomenės karininkas. 1981–1982 m. Liudo Giros kolūkio inžinierius mechanikas. 1982–1989 m. Rokiškio paukštininkystės tarybinio ūkio vyr. inžinierius mechanikas, 1989–1991 m. direktorius. 1991–1992 m. Vengerinės žemės ūkio bendrovės direktorius.

1992–1996 m., 2000–2008 m. ir 2012–2016 m. LR Seimo narys. 1996–1999 m. AB Lietuvos žemės ūkio bankas Rokiškio skyriaus valdytojas. 1999–2000 m. AB „Obelių aliejus“ komercijos direktorius. 2009–2011 m. Seimo nario Gedimino Kirkilo padėjėjas-sekretorius. 2011–2012 m. Rokiškio rajono savivaldybės administracijos direktoriaus pavaduotojas. 2016–2019 m. Seimo narės Ramintos Popovienės padėjėjas-sekretorius. 2019–2023 m. Rokiškio rajono mero padėjėjas.

1978–1989 m. SSKP, nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Rokiškio rajono skyriaus narys, 2009–2013 m. Rokiškio skyriaus pirmininkas, nuo 2013 m. pirmininko pavaduotojas.

1990–1995 m. Rokiškio rajono tarybos deputatas, 1997–2001 m., 2008–2011 m. ir 2019 m. Rokiškio rajono savivaldybės tarybos narys.

Sutuoktinė Ona, vaikai Neringa, Raimonda, Mindaugas.

## Įvertinimas
* 1984 m. LSSR valstybinė premija

## Šaltiniai
Limbažiai

**Limbažiai** () – miestas Latvijoje prie Limbažių ežero Vidžemės regione. Limbažių savivaldybės centras.  

Miesto teisės suteiktos 1385 m.

## Miestai partneriai
Miestai, su kuriais Limbažiai yra užmezgę partnerystės ryšius:
*  Anklamas, Vokietija
*  Klipanas, Švedija 

## Žymūs žmonės
* Karlis Baumanis - latvių kompozitorius, Latvijos himno autorius.
## Šaltiniai
Internacionalizacija

**Internacionalizacija** (anglų kalboje dar žymimas I18N, kur skaičius 18 reiškia praleistas raides) - kompiuterio programinės įrangos pritaikymas prie įvairių kalbų ir kultūrinių aplinkybių. Geriau suvokiama ją lyginant su lokalizacija. Anglų kalboje lokalizacija dažniausiai tokiu pat būdu trumpinamas L10n arba l10n. Abi sąvokos yra glaudžiai susijusios su pasaulyje vykstančiu procesu globalizacija.

## Internacionalizacijos ir lokalizacijos židiniai

### Kalba
* Kompiuteryje užkuoduotas tekstas
** Šriftas (daugelis problemų sprendžiama naudonajt Unicode)
** Skirtingos numeravimo sistemos
** Kairysis - dešinysis raštas
* Grafinis teksto vaizdavimas (medžiagos spausdinimas, tekste talpinami vaizdai)
* Pokalbiai (garso kasetė)
* Titrai vaizdajuostėse
* Datos ir laiko formatas, įskaitant ir skirtingus kalendorius

### Kiti židiniai
* Laiko juostos (UTC internacionalizuota aplinka)
* Valiuta
* Paveikslėliai ir spalvos
* Vardai ir pavadinimai
* Socialinio saugumo numeriai ir pasai
* Telefono numeriai, adresai ir tarpatutiniai pašto kodai
* Svorio ir matavimo vienetai
* Popieriaus dydžiai

## Internacionalizacijos ir lokalizacijos skirtumai
Internacionalizacija yra nacionalinių produktų prisitaikymas faktiškai visur naudotis galimybėmis, o lokalizacija yra tam tikrų bruožų prisitaikymas naudotis tam tikroje vietoje. Lokalizacijos unikalūs dalykai yra šie:
* Kalbų vertimas,
* Specialus tam tikros kalbos, tokios kaip Rytų Azijos kalbos, palaikymas,
* Vietinė muitinė
* Vietinis turinys
* Simboliai
* Estetika
* Kultūrinės vertybės ir socialinis kontekstas

## Sunkumai
Kuriant programinę įrangą, internacionalizacija ir lokalizacija yra viename iš aukštesnių programos kūrimo prioritetų kūrėjų sąrašuose, ypač tuo atveju, jei programa pradeama kurti neatsižvelgiant į šiuos aspektus pačioje pradžioje.

Reikia atskirti tekstinius duomenis ir kitus duomenis nuo programos kodo. Tuo būdu palaikyti skirtingas aplinkas, idealiai, reikalauja pakeisti tiktai atskirus resursus, paties kodo pilnai nekeičiant, tai palengvina užduotį.

## Panašūs terminai
Taip pat viename rate, bet mažiau bendro turintys yra personalizacija „p13n“, „m17n“ įvairiakalbiškumas, „r3h“ pasiekiamumas, kuris yra kaip pasiekiamumas internetinio tinklalapio gyvenvietėse ir turguose.
Prieinamumas yra susijęs su žmonių prisitaikymu prie nedarbingumo ir amžiaus apribojimų.
Lokalizacija

**Lokalizacija** – procesas, kai tam tikras produktas ar programinė įranga yra pritaikoma konkretaus regiono kalbinei ir kultūrinei terpei. Šis procesas apima vertimą bei visapusišką programinės įrangos pritaikymą tiksliniam regionui. Šiam tikslui pasiekti yra atliekamas išsamus lokalizacijos galimybių įvertinimas bei naudojama speciali programinė įranga ir vertimo atminties programos, kurios leidžia atlikti aukštos kokybės vertimą, sutaupyti laiką bei sumažinti išlaidas. Lokalizacijos procese dalyvauja projektų vadovų, programuotojų, maketuotojų, vertėjų bei redaktorių sėkmingai dirbanti komanda.
Rimantas Velykis

**Rimantas Velykis** (1955 m. sausio 25 d. Dvaralaukiuose, Linkuvos rajone – 2025 m. kovo 18 d.) – Lietuvos ir Rokiškio rajono savivaldybės visuomenės ir politinis veikėjas.

## Biografija
Mokėsi Nakvosų pradinėje ir Vaškų vidurinėje mokyklose. 1978 m. baigė Lietuvos Žemės ūkio akademiją, agronomas.

1994–1999 m. žemės ūkio bendrovės „Dviragis“ valdybos pirmininkas. 1999 m. Salų pagrindinės mokyklos kiemsargis. 2000–2003 m. Rokiškio rajono savivaldybės Panemunėlio seniūnijos seniūnas, 2003–2007 m. Rokiškio rajono savivaldybės mero pavaduotojas, Panevėžio regiono plėtros tarybos narys, 2007–2008 m. Rokiškio rajono savivaldybės meras. 2008 m. UAB „Rokiškio vandenys“ direktoriaus pavaduotojas.

Nuo 1990 m. Lietuvos demokratinės darbo partijos, nuo 2000 m. Lietuvos socialdemokratų partijos Rokiškio rajono skyriaus narys, 2001–2005 m. skyriaus pirmininko pavaduotojas, LSDP tarybos narys, 2005-2008 m. skyriaus pirmininkas, Rokiškio skyriaus prezidiumo narys.

1990–1995 m. Rokiškio rajono tarybos deputatas, 1995–2019 m. Rokiškio rajono savivaldybės tarybos narys.

Sutuoktinė Vilija, vaikai Jurgita, Darius.

## Šaltiniai
Maduona

**Maduona** () – miestas Latvijos vidurinėje dalyje, Vidžemės aukštumos pietryčiuose, Maduonos savivaldybės centras. Transporto centras – geležinkelis ir plentas jungia su Gulbene ir Pliaviniomis. Išplėtota poligrafijos, tekstilės, maisto gamybos pramonė. Stačiatikių, liuteronų ir katalikų bažnyčios. Istorijos ir dailės muziejai.

## Istorija
Maduona rašytiniuose šaltiniuose pirmą kartą minima 1461 m. Tuomet vadinta **Biržių** vardu. Po Šiaurės karo atiteko Rusijai. 1900–1903 m. nutiesus Stukmanių (Pliavinių)–Valgos siaurąjį geležinkelį (Pirmojo pasaulinio karo metais perdarytas į platųjį), įrengta Maduonos stotis (1901 m.). Šalia stoties pradėjo augti miestelis. Dabartinis pavadinimas nuo 1921 m. 1923 m. parengtas užstatymo planas, suteikti pavadinimai centrinėms gatvėms. 1925 m. tapo Maduonos apskrities administraciniu centru. Miesto teisės suteiktos 1926 m.
## Sportas
* FK Madona - futbolo klubas (nuo 2014 m.).

Maduonoje veikia slidinėjimo centras. 2022 m. 2,5 km trasai suteiktas Tarptautinės slidinėjimo federacijos homologavimo sertifikatas, leidžiantis vykdyti tarptautines slidinėjimo varžybas. 2023 m. slidinėjimo stadione surengtas 2023 m. Europos jaunimo biatlono čempionatas.

## Miestai partneriai
Miestai, su kuriais Maduona yra užmezgusi partnerystės ryšius:
*  Tranosas, Švedija
*  Kobuletis, Gruzija
*  Metmanas, Vokietija
*  Vėjhė, Vokietija
*  Anykščiai, Lietuva

## Šaltiniai
Gulbenė

**Gulbenė** () – miestas Latvijoje, 186 km nuo Rygos; savivaldybės centras. Buvęs geležinkelių mazgas (Gulbenės geležinkelio stotis). Maisto (alaus), metalo ir medienos apdirbimo pramonė. Yra dvaro rūmai, liuteronų ir katalikų bažnyčios.

## Istorija
Rašytiniuose šaltiniuose pirmą kartą paminėta 1224 metais Talavos pasidalijimo sutartyje tarp Kalavijuočių ordino ir Rygos vyskupo. XIV a. Rygos vyskupas Gulbenėje pastatė mūrinę pilį. 1928 m. Gulbenei suteiktos miesto teisės.

Vokiečių valdymo laikais gyvenvietė vadinta Švanenburgu.


Gulbene, Vecgulbene Manor, Balta pils 14.JPG
Gulbene, Church of the Most Holy Sacrament.JPG
Gulbene, statue of Martin Luther.JPG
Gulbene raudteejaam 01.JPG 
Gulbene politseimaja.JPG
Vecgulbene manor buildings 01.JPG
Gulbene, Läti Vabadussõja mälestusmärk 03.JPG
Gulbene luteri kirik.JPG
Vaizdas:GulbeneBahnhofHauptgebaeude.png|Gulbenės geležinkelio stotis


## Miestai partneriai
*  Tema, Danija
*  Rietavas, Lietuva

## Sportas
* FB Gulbene (futbolas)

## Šaltiniai
Aizkrauklė

**Aizkrauklė** (), iki 1991 m. **Stučka** – miestas Latvijoje, Vidžemės pietinėje dalyje, Dauguvos dešiniajame krante, į pietus nuo kelio , Aizkrauklės savivaldybės centras. 7320 gyventojų (2021 m.).

## Istorija
Aizkrauklės () lyvių pilį pirmą kartą paminėjo Henriko Latvio kronika tekste apie lyvių ir lietuvių žygį į Rygą 1204 m. Tuomet tai buvo lyvių uostas prie Dauguvos vandens kelio iš latgalių ir sėlių Kuoknesės kunigaikštystės centro Jersikos. Žemes užėmęs Kalavijuočių ordinas vokiečių žemaičių kalba vadino *Asscrade* nuo Aškerės upelio vardo, vėliau prigijo Ašeradės pavadinimas literatūrine vokiečių kalba.

1229 m. prie Aizkrauklės įvyko mūšis tarp Žiemgalos kunigaikščio Viestarto ir Aizkrauklės pilininko Markvarto (1236 m. žuvo Saulės mūšyje). 1252–1478 m. Ašeradės pilyje buvo Livonijos ordino Aizkrauklės komtūrijos centras. 1279 m. kovo 5 d. netoli Aizkrauklės įvyko Aizkrauklės mūšis.

Į šiaurės vakarus nuo Aizkrauklės išlikęs Aizkrauklės piliakalnis, pilies griuvėsiai. 1961 m. netoli dab. miesto vietos pradėjus statyti Pliavinių HE, kūrėsi darbininkų gyvenvietė. Miesto teisės suteiktos 1967 m.  Buvo pavadintas Peterio Stučkos vardu.

## Ekonomika
Pro Aizkrauklę eina geležinkelis Ryga – Daugpilis. Išplėtotas medžio apdirbimas, maisto pramonė, asfaltbetonio gamyba.

## Miestai partneriai

Miestai, su kuriais Aizkrauklė yra užmezgusi partnerystės ryšius:

## Šaltiniai
Trečiasis Abiejų Tautų Respublikos padalijimas

**Trečiasis Abiejų Tautų Respublikos padalijimas** – 1795 m. įvykęs Lietuvos ir Lenkijos (ATR) padalijimas, visiems laikams sunaikinęs šią valstybę.

## Pirmoji Padalijimo konvencija
Po Antrojo Abiejų Tautų Respublikos padalijimo kilo T. Kosciuškos sukilimas. Iš pradžių sukilėliams pavyko pasiekti keletą pergalių, tačiau Rusijos ir Prūsijos kariuomenės 1794 m. lapkričio 16 d. sukilimą numalšino. 

Sukilimo pralaimėjimas pagreitino dar vieną, paskutinį Abiejų Tautų Respublikos padalijimą. 1795 m. spalio 24 d. Rusija, Austrija ir Prūsija Peterburge pasirašė konvenciją del **trečiojo Lietuvos ir Lenkijos valstybės padalijimo**. Didžiausia po Antrojo padalijimo likusi LDK teritorijos dalis, t. y. etninės lietuvių žemės ir Kuršo kunigaikštija atiteko Rusijai (iš viso 120 000 km² teritorija su 1,2 mln. gyventojų). Ši teritorija Rusijai priklausė iki Pirmojo pasaulinio karo. Prūsija prisijungė Užnemunę ir pavadino ją „Naująja Prūsija“. Prūsijai ji priklausė iki 1806 m., kai Napoleonas įkūrė Varšuvos kunigaikštystę. 1815 m. Užnemunė, kaip dalis Vienos kongrese sukurtos autonominės Lenkijos karalystės, atiteko Rusijai. Prūsijai taip pat atiteko nedidelė Naujosios Silezijos teritorija. Iš viso Prūsijai atiteko 55 000 km² teritorija su 1 mln. gyventojų. Austrija gavo 47 000 km² teritoriją su 1,2 mln. gyventojų bei Krokuvos ir Liublino miestais. Austrijai atiteko ir pietvakarinis LDK kampas (į vakarus nuo Bugo) su Radvilų Biala buvo prijungtas prie Austrijos (1815 m., kaip ir Užnemunė, atiteko Rusijai).

## Antroji Padalijimo konvencija
1797 m. sausio 26 d. Rusija, Prūsija ir Austrija pasirašė naują Peterburgo konvenciją, kuri patvirtino trečiąjį Abiejų Tautų Respublikos padalijimą ir panaikino valstybingumo likučius; buvo nubrėžtos tikslios sienos. Prie konvencijos pridėtas Stanislovo Augusto Poniatovskio abdikacijos (sosto atsisakymo) aktas. Pasirašius šį aktą, 1795 m. lapkričio 25 d. Stanislovas Augustas ištremtas į Gardiną (po Kotrynos II mirties perkeltas į Peterburgą, ten ir mirė).

## Padalijimo konvencijos panaikinimas
1918 m. rugpjūčio 29 d. Rusijos imperijos teisių perėmėja Sovietų Rusija panaikino Abiejų Tautų Respublikos padalijimų aktus, tačiau valstybė jau neatsikūrė. Susidarė Lietuvos Respublika ir Lenkija. Kitose ATR priklausiusios teritorijos dalyse sukurtos Baltarusijos SSR, Ukrainos SSR ir Latvija.

## Taip pat skaitykite
* Pirmasis Abiejų Tautų Respublikos padalijimas
* Antrasis Abiejų Tautų Respublikos padalijimas
Juventus

**Juventus** gali reikšti:
* Utenos „Juventus“, Lietuvos krepšinio klubas, žaidžiantis LKL.
* Turino „Juventus“, Italijos futbolo klubas.
Vytautas Vilys

**Vytautas Vilys** (g. 1951 m. sausio 1 d. Kalviuose, Rokiškio rajonas) – inžinierius, Lietuvos ir Rokiškio rajono savivaldybės politinis bei visuomenės veikėjas.

## Biografija
Nuo 1957 m. mokėsi Krylių aštuonmetėje mokykloje, 1968 m. baigė Kamajų vidurinę mokyklą. 1968–1973 m. studijavo Kauno politechnikos instituto Elektrotechnikos fakultete, inžinierius elektrikas. Studijų metais žaidė regbį, buvo rinktinės narys, turi tris sąjunginės reikšmės apdovanojimus.

1973–1975 m. tarnavo sovietinėje kariuomenėje. 1975–1977 m. Panevėžio gamyklos „Ekranas“ meistras. 1977–1984 m. Kamajų kolūkio vyr. energetikas, mirus kolūkio pirmininkui, 1984–1991 m. kolūkio pirmininkas, 1991–2000 m. Kamajų žemės ūkio bendrovės direktorius. 2000-2013 m. Kamajų seniūnijos seniūnas. Lietuvos savivaldybių seniūnų asociacijos narys. 2013-2015 m. Rokiškio rajono meras.

1990–1995 m. Lietuvos demokratinės darbo partijos, nuo 1997 m. LSDP Rokiškio rajono skyriaus narys, pirmininko pavaduotojas.

Buvo išrinktas į LSSR Aukščiausiąją Tarybą. 1990–1995 m. Rokiškio rajono tarybos deputatas, 1995–2003 m., 2007 m., 2011 m. ir nuo 2015 m. Rokiškio rajono savivaldybės tarybos narys.

Sutuoktinė Dalia Marija, vaikai Linas, Justas.

## Šaltiniai
Uolainė

**Uolainė** () – miestas Latvijoje, 20 km į pietus nuo Rygos. Savivaldybės centras. Miesto istorija glaudžiai susijusi su Rygos ir senosios Europos prekybos ir pašto kelių artumu. Miesto istorija nėra labai ilga – tik XVII a. Misos intako, Uolainės upelio, krante buvo pastatyta šv. Olafo bažnyčia. Parapija gavo Uolainės pavadinimą. Dabar Uolainės pavadinimą yra perėmęs miestas, o istoriniu centru yra tapusi Jaunuolainė.

Šiuo metu Uolainės teritorija yra netoli istorinės Vidžemės ir Kuržemės ribos ir užima 6,8 km², mieste gyvena apie 13 tūkst. žmonių.

## Istorija

Apie miesto plėtimąsi galima pradėti kalbėti nuo 1956 m., kai Uolainėje prasidėjo naujų gamyklų statyba. 1959 m. likvidavus klijų gamyklą Rygoje, ji buvo perkelta į naujas patalpas Uolainėje. 1963 m. durpių gamyklos darbininkų kūrimasis tapo ir Uolainės miesto kūrimusi ir išlaikė šį statusą iki 1967 m. vasario 20 d., kai 332 ha dydžio teritorija su 7000 gyventojų gavo miesto teises.

1960–1980 metai yra Uolainės vystymosi metai. Jau aktyviai dirbo didžiosios įmonės – plastmasių perdirbimo gamykla, cheminių reagentų gamykla, eksperimentinė klijų gamykla, vyko cheminių medikamentų gamyklos statyba. Įdomu, kad tuo metu Uolainėje dirbo vienintelė Latvijoje įstaiga, gydanti nuo alkoholizmo – Uolainės darbo profilaktoriumas.

Svarbias permainas miestui atnešė 1990 metų pradžia. Visos Uolainės įmonės priklausė SSRS pramonės kompleksui ir jų gamybos mastai augo iki pat 1990 metų. Po 1991 metų gamyba didžiosiose gamyklose sumažėjo. Keičiantis ekonominei ir politinei situacijai, greitai plėtėsi privatus sektorius.

Iki 1991 metų Uolainėje veikė didžiosios įmonės: plastmasių perdirbimo gamykla, cheminių medikamentų gamykla, eksperimentinė klijų ir želatinos gamykla, cheminių reagentų gamykla.

## Sportas
* Uolainėje įkurtas futbolo klubas AFA Olaine.
* FK Olaine (moterys) – merginų, moterų futbolo ekipa.

## Miestai partneriai
Miestai, su kuriais Uolainė yra užmezgusi partnerystės ryšius:
*  Odeshogas, Švedija
*  Vadstenas, Švedija
*  Karlskogas, Švedija
*  Rihimakis, Suomija
*  Brėmenas, Vokietija
*  Narva, Estija
*  Anykščiai, Lietuva
*  Nova Saržina, Lenkija
Fabricio Coloccini

**Fabricijus Koločinis** (; g. 1982 m. sausio 22 d. Kordoboje) – italų kilmės Argentinos futbolininkas, gynėjas.

## Karjera
Koločinis žaidė San Lorenzo jaunimo komandoje, tačiau kaip profesionalas debiutavo Boca Juniors klube – paskutinėse *Apertura* čempionato varžybose, per kurias sugebėjo įmušti įvartį. Persikėlė į AC Milan, tačiau buvo paskolintas Deportivo Alavés. Iš jo netrukus perėjo į Atlético de Madrid, vėliau į Villarreal CF. Vėl grįžo į Milaną, kur sužaidė tik vienerias rungtynes. Nuo 2004 m. žaidė La Korunjoje.

## Rinktinės
2001 m. su Argentinos U-20 rinktine laimėjo jaunimo iki 20 m. futbolo čempionatą, o 2004 m. tapo olimpiniu čempionu.

Pakviestas dalyvauti 2006 m. pasaulio futbolo čempionate, kur žaidė dvejose rungtynėse.

## Dalyvavimas čempionatuose

|}

## Išnašos

## Nuorodos
*
Gauruotoji vaisgina

**Gauruotoji vaisgina** (*Ajuga genevensis*) – daugiametis žolinis augalas. Auga sausuose miškuose ir jų laukymėse. 5-40 cm aukščio. Žydi gegužės-liepos mėn. Žiedai sukrauti lapų pažastyse varpos pavidalo žiedynuose. Vainikėlis žydras, kartais rausvas arba baltas. Sėklas platina skruzdėlės.

## Gydomosios savybės
Tai medingas ir vaistinis augalas. Lapuose yra karotino. Gydymui naudojama žolė. Ją pjauti reikia žydėjimo pradžioje. Vaisgina malšina reumato skausmus. Liaudyje jos antpilu gydyta egzema bei nuplikimas.
Stikliniai ešeriai

**Stikliniai ešeriai** (*Ambassidae*) – ešeržuvių (*Perciformes*) šeima.

## Gentys
*Stikliniai ešeriai (*[[Ambassis]]*) 
*Čandos (*[[Chanda]]*)
**[[Denariusa]]*
*Burinės čandos (*[[Gymnochanda]]*)
**[[Paradoxodacna]]*
*Didieji stikliniai ešeriai (*[[Parambassis]]*)
**[[Pseudambassis]]*
*Kardinoliniai stikliniai ešeriai (*[[Tetracentrum]]*)
Baramundinės

**Baramundinės**, arba **snukai**, **jūrų lydekos** (*Centropomidae*) – ešeržuvių  (*Perciformes*) būrio žuvų šeima, kuriai priklauso gėlavandenės ir jūrų žuvys.

## Gentys
*Robalai (*Centropomus*).

Šios trys gentys pastaruoju metu išskiriamos į savarankišką šeimą **Latidae**. 
**[[Hypopterus]]* 
*Baramundžiai (*Lates*) 
*Jūriniai ešeriukai (*Psammoperca*)
Privatus kodas

**Privatus kodas** – programinė įranga, kurios autorius ar savininkas (paprastai didelė įmonė ar įstaiga) naudoja ją pačiam sau ir neplatina kitiems jokiu pavidalu – nei išeities kodo, nei sukompiliuotos versijos.

Privačios programos formaliai priklauso laisvosios programinės įrangos kategorijai, nes vienintelis jų savininkas turi išeities kodą ir gali jį keisti bei naudoti kaip tinkamas. Kol programa oficialiai neplatinama už įstaigos ar įmonės ribų *jokiu* pavidalu, privatus kodas gali būti kuriamas ir laisvosios įrangos (GPL, LGPL licencijos) pagrindu. Laisvosios įrangos licencijos neįpareigoja perduoti programos išeities kodą kiekvienam panorėjusiam vien todėl, jog savininkas jį turi parašęs – to pradedama reikalauti tik kai savininkas pradeda oficialiai platinti sukompiliuotą programos variantą. Laisvosios įrangos entuziastai tokių programų kūrime nemato nieko neigiamo.

Didelė programuotojų dalis užsidirba pragyvenimui būtent kurdama privatų kodą http://www.gnu.org/philosophy/categories.html#PrivateSoftware.